‘Renosterstroper’ vasFoto: Moira-Marie Kloppers Ike Phaahla, woordvoerder van SANParke, sê die arrestasie van die vermeende stroper kom na ŉ omvattende ondersoek deur ŉ spesiale polisie-eenheid. Die man is Dinsdag in die Cork Trust-gebied in hegtenis geneem. “Die verdagte is glo deel van ŉ aktiewe groep stropers wat in die Krugerwildtuin en omliggende reservate bedrywig is.” Die polisie het onder meer op ŉ SANParke-veldwagtersuniform, jagtoerusting, wapens en ammunisie beslag gelê. Intussen is drie vermeende renosterstropers in ŉ afsonderlike voorval in Malelane in die Krugerwildtuin in hegtenis geneem na ŉ skietgeveg met wildbewaarders. Een van die vermeende stropers is geskiet en gewond. Die polisie het op wapens en jagtoerusting beslag gelê.